Bratislava, 23.10.2020

Všetkým záujemcom

Vec

**Vysvetlenie súťažných podkladov č. 1**

Vo verejnom obstarávaní na predmet zákazky „**Nosný systém MHD 2. časť Bosákova – Janíkov dvor**“ vyhlásenom v Úradnom vestníku EÚ dňa 20.10.2020 pod značkou 2020/S   
204-495174 a vo Vestníku verejného obstarávania č. 219/2020 zo dňa 21.10.2020 pod značkou 36940 – MSP, bola verejnému obstarávateľovi dňa 22.10.2020 doručená Žiadosť o vysvetlenie jedného zo záujemcov. V súlade s § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) poskytujeme nasledovnú odpoveď:

**Otázka č. 1**

V oznámení o vyhlásení verejného obstarávania v Oddiele III. Bod III.1.3) Technická a odborná spôsobilosť v podbode 2 verejný obstarávateľ požaduje podľa § 34 ods. 1 písm. g) ZVO splniť podmienky, citujem:

„Uchádzač v rámci tohto zoznamu preukáže, že v referenčnom období uskutočnil min. 3 zákazky v súhrnnej výške min. 110 000 000,- € bez DPH rovnakého alebo obdobného charakteru ako je predmet tejto zákazky, z ktorých bude:

a) min. 1 zákazka, predmetom ktorej bola realizácia koľajovej dráhy vybudovaním /rekonštrukciou mostného objektu s dĺžkou nosnej konštrukcie min. 20 metrov

b) min.1 zákazka, predmetom ktorej bolo vybudovanie/modernizácia/rekonštrukcia koľajovej dráhy v ucelenom úseku dvojkoľajovej dráhy v dĺžke min.2 km s min. 1 zastávkou/železničnou stanicou“

a zároveň

v Súťažných podkladoch v Časť B. Podmienky účasti v bode 3.2. verejný obstarávateľ definuje, citujem: „Za zákazku rovnakého alebo obdobného charakteru ako je predmet tejto zákazky sa považuje vybudovanie/modernizácia/rekonštrukcia koľajovej dráhy a ich infraštruktúry.“

**Otázka: Bude verejný obstarávateľ akceptovať aj referenciu na predmet zákazky kompletnej výstavby jednej etapy metra?**

**Odpoveď č. 1**

V zmysle uvedeného sa za zákazku rovnakého alebo obdobného charakteru ako je predmet tejto zákazky bude považovať aj vybudovanie/modernizácia/rekonštrukcia metra. Na účely preukázania splnenia podmienky účasti podľa § 34 ods. 1 písm. b) ZVO je samozrejme potrebné, aby uchádzač danou zákazkou preukázal splnenie aj minimálnej úrovne štandardov uvedenej v oznámení o vyhlásení verejného obstarávania.

S pozdravom

v. r.

Mgr. Michal Garaj

vedúci oddelenia verejného obstarávania